b'\n_START_ARTICLE_\nRygos lietuvi\xc5\xb3 vidurin\xc4\x97 mokykla\n_START_PARAGRAPH_\nRygos lietuvi\xc5\xb3 vidurin\xc4\x97 mokykla (latv. R\xc4\xabgas Lietuvie\xc5\xa1u vidusskola)\xc2\xa0\xe2\x80\x93 bendrojo lavinimo \xc5\xa1vietimo \xc4\xafstaiga, veikianti Rygoje nuo 1991 met\xc5\xb3.\n_START_SECTION_\nIstorija\n_START_PARAGRAPH_\n1991\xc2\xa0m. rugs\xc4\x97jo 1 d. Rygos 85-oje vidurin\xc4\x97je mokykloje, kuriai vadovavo Aldona Treija, buvo atidaryta lietuvi\xc5\xa1ka klas\xc4\x97, joje mok\xc4\x97si 9 mokiniai. Juos mok\xc4\x97 i\xc5\xa1 Lietuvos atvykusi mokytoja Edita Murauskait\xc4\x97._NEWLINE_Augant mokini\xc5\xb3 skai\xc4\x8diui \xc5\xa1ios mokyklos baz\xc4\x97je 1995\xc2\xa0m. Rygos D\xc5\xabmos nutarimu \xc4\xafkurta Rygos lietuvi\xc5\xb3 pagrindin\xc4\x97 mokykla._NEWLINE_2000\xc2\xa0m. mokyklai suteiktas vidurin\xc4\x97s mokyklos statusas ir paskirtos buvusio vaik\xc5\xb3 dar\xc5\xbeelio patalpos Pr\xc5\xab\xc5\xa1\xc5\xb3 gatv\xc4\x97je. Per kelet\xc4\x85 met\xc5\xb3 pastatas renovuotas ir i\xc5\xa1pl\xc4\x97stas, pastatyta sporto sal\xc4\x97, \xc5\xbeiemos sodas, 2010\xc2\xa0m. \xc5\xa1alia esan\xc4\x8diame pastate atidarytas Popamokinio ugdymo centras._NEWLINE_Mokykla dirba pagal Latvijos \xc5\xa1vietimo ir mokslo ministerijos patvirtintus ugdymo planus, kaip tautini\xc5\xb3 ma\xc5\xbeum\xc5\xb3 mokykla. \xc4\x8cia d\xc4\x97stoma lietuvi\xc5\xb3 kalba, etnokult\xc5\xabra, veikia dramos ir \xc5\xa1oki\xc5\xb3 kolektyvai, b\xc5\xabreliai ir fakultatyvai._NEWLINE_2003\xc2\xa0m. mokykla i\xc5\xa1leido pirm\xc4\x85j\xc4\x85 abiturient\xc5\xb3 laid\xc4\x85. 2011/2012 mokslo metais mokykloje mokosi 368 mokiniai, dirba 36 mokytojai._NEWLINE_Mokykl\xc4\x85 i\xc5\xa1laiko steig\xc4\x97jas\xc2\xa0\xe2\x80\x93 Rygos miesto Latgal\xc4\x97s rajonas. Dalin\xc4\x99 finansin\xc4\x99 param\xc4\x85 ir \xc4\xafrang\xc4\x85 skiria Lietuvos Respublikos \xc5\xa1vietimo ir mokslo ministerija.'